REPUBLIKA SRBIJA

NARODNA SKUPŠTINA

Odbor za finansije, republički budžet

i kontrolu trošenja javnih sredstava

12 Broj: 06-2/275-12

20.novembar 2012. godine

B e o g r a d

Z A P I S N I K

22. SEDNICE ODBORA ZA FINANSIJE, REPUBLIČKI BUDžET

I KONTROLU TROŠENjA JAVNIH SREDSTAVA,

ODRŽANE 14. NOVEMBRA 2012. GODINE

 Sednica Odbora je počela u 10,00 časova.

 Sednicom je predsedavala Vesna Kovač, predsednik Odbora.

 Sednici su prisustvovali članovi: Vojislav Vujić, Zoltan Pek, Radmilo Kostić i zamenici članova Odbora: Dejan Radenković, dr Vladimir Marinković, Mirjana Marjanović, Boško Ristić i Slobodan Jeremić.

 Sednici nisu prisustvovali Radojko Obradović, zamenik predsednika Odbora i članovi Odbora: Zoran Antić, Veroljub Arsić, Žika Gojković, mr Božidar Đelić, Bojan Đurić, Dragan Tomić i Đorđe Stojšić.

 Sednici Odbora je prisustvovao dr Vladimir Vučković, član Fiskalnog saveta.

 Na predlog predsednika, Odbor je većinom glasova (osam za) utvrdio sledeći

D n e v n i r e d

1. Razmatranje Pravilnika o izmenama i dopunama Pravilnika o

unutrašnjem uređenju i sistematizaciji radnih mesta u Fiskalnom savetu (broj 02-606/12);

2. Razmatranje Izveštaja o radu Fiskalnog saveta za 2011. godinu (broj 02-

905/12);

3. Razmatranje Predloga izmena i dopuna Finansijkog plana Fiskalnog

saveta za 2012. godinu, radi razmatranja i davanja saglasnosti (broj 400-2429/12);

 4. Pazmatranje Predloga finansijskog plana za 2013. godinu i projekcije za 2014. i 2015. godinu, sa obrazloženjem i Nacrtom kadrovskog plana, radi razmatranja i davanja saglasnosti (broj 400-3046/12).

**Prva tačka dnevnog reda:** Razmatranje Pravilnika o izmenama idopunama Pravilnika o unutrašnjem uređenju i sistematizaciji radnih mesta u Fiskalnom savetu (broj 02-606/12);

 Vladimir Vučković je kao uvodničar po ovoj tački dnevnog reda, rekao da se ne povećava broj radnih mesta, već se vrši prekomponovanje radnih mesta, i to pre svega se vrši smanjenje broja specijalnih savetnika sa sedam na dva, zato što su Savetu potrebni malađi savetnici – analitičari, umesto specijalnih savetnika.

 U diskusiji su učestvovali Vesna Kovač i Vladimir Vučković.

 Odbor je većinom glasova (devet za) doneo Odluku o davanju saglasnosti na Pravilnik o izmenama i dopunama Pravilnika o unutrašnjem uređenju i sistematizaciji radnih mesta u Fiskalnom savetu broj 02-606/12.

**Druga tačka dnevnog reda:**Razmatranje Izveštaja o radu Fiskalnog saveta za 2011. godinu (broj 02-905/12);

 Vladimir Vučković se osvrnuo u svom izlaganju na prvu godinu – godinu uhodavanja u radu Fiskalnog saveta.

 U diskusiji su učestvovali Vesna Kovač, Boško Ristić i Vladimir Vučković

 Odbor za finansije, republički budžet i kontrolu trošenja javnih sredstava prihvatio većinom glasova (devet za) Izveštaj o radu Fiskalnog saveta za 2011. godinu.

**Treća tačka dnevnog reda:**Razmatranje Predloga izmena i dopuna Finansijkog plana Fiskalnog saveta za 2012. godinu, radi razmatranja i davanja saglasnosti (broj 400-2429/12);

 Vladimir Vučković je rekao da je potrebno bilo redistribuirati postojeća sredstva na troškove usluga po ugovoru.

 Odbor je većinom glasova (devet za) doneo Odluku o davanju saglasnosti na Predlog izmena i dopuna Finansijskog plana Fiskalnog saveta za 2012. godinu, broj 400-2429/12.

**Četvrta tačka dnevnog reda:**Pazmatranje Predloga Finansijskog plana za 2013. godinu i projekcije za 2014. i 2015. godinu, sa obrazloženjem i Nacrtom kadrovskog plana, radi razmatranja i davanja saglasnosti (broj 400-3046/12).

 Vladimir Vučković je rekao da se Finansijski plan Fiskalnog saveta za 2013. godinu, pre svega povećava vezano za izdatke za prijem tri mlađa savetnika u 2013. godini, za izdatke za usluge za eksternog revizora i za trošekove izrade demografske analize.

 U diskusiji su učestvovali Boško Ristić, Vesna Kovač i Vladimir Vučković.

 Odbor je većinom glasova (sedam za, dva uzdržana) doneo Odluku o davanju saglasnosti na Predlog Finansijskog plana Fiskalnog saveta za 2013. godinu, broj 400-3046/12.

 Sednica Odbora je završena u 10,25 časova.

Tonski snimak 22. sednice Odbora za finansije, republički budžet i kontrolu trošenja javnih sredstava je sastavni deo ovog zapisnika.

 za SEKRETAR ODBORA PREDSEDNIK ODBORA

Dragica Krstić-Purešević Vesna Kovač